**ZMLUVA O NÁJME**

O nájme nebytových priestorov uzavretá na základe zákona č. 138/1991 § 9Z.z. o správe majetku obcí v znení neskorších predpisov, doplnení o zákon č. 278/1993 Z.z. o správe majetku štátu v znení neskorších predpisov zákona č. 222/1996 Z.z. o organizácii miestnej štátnej správy v znení neskorších predpisov.

**PRENAJÍMATEĽ: Základná škola s materskou školou,**

**Nám. 1. mája 3,Chtelnica**

Námestie 1. mája 3

922 05 Chtelnica

V zastúpení: PaedDr. Andrej Hipík – riaditeľ školy

IČO: 50090828

Bankové spojenie: SLSP

**NÁJOMCA: LUNEX Čadca, s.r.o.**

Čierna 810

023 13 Čierne

IČO : 46 499 865

DIČ: 2023418199

 V zastúpení:       Jaro Jarábek

1. **Predmet, účel a doba nájmu**

Prenajímateľ prenecháva na užívanie nájomcovi nebytový priestor: chodba nachádzajúcu sa v Základnej škole, Nám. 1. mája č. 3, Chtelnica, o celkovej výmere 200 m2. Ide o majetok, ktorý prenajímateľ v dobe určenej v nájomnej zmluve nevyužíva. Nebytové priestory sa poskytujú na komerčné využitie dňa 21.09.2019 v čase 09,00 – 19.00 hod.

1. **Výška a splatnosť nájomného**

Výška úhrady nájomného sa stanovuje na základe VZN č. 7/2017 Obce Chtelnica o určení nájomného za prenájom bytových a nebytových priestorov a pozemkov vo vlastníctve a na základe zák. č.116/1990Zb. o nájme a podnájme nebytových priestorov v znení neskorších predpisov. Za jednu hodinu užívania sú dohodnuté tieto sadzby:

Nájomné za 1 hod. užívania: 200 m2 x 0,01 €/hod. = 2,-- €

Refundácia energií: 200 m2 x 0,01 €/hod. = 2,-- €

Podľa I. časti tejto zmluvy bude nájomca platiť prenajímateľovi nájomné vo výške **2,** € za každú hodinu do užívania, čo za celú dohodnutú dobu užívania **20,-- €** a refundácia energií vo výške **2,00 €** za každú hodinu užívania, čo za celú dobu užívania činí spolu **20,-- €.**

Nájomca uhradí platbu za prenájom a refundáciu energií vo výške **40,-- €** v hotovosti do rúk povereného zamestnanca školy.

1. **Práva a povinnosti prenajímateľa a nájomcu**

Nájomca môže požadovať zníženie nájomného v prípade, že nevyužíval nebytové priestory v celej dohodnutej dobe. Žiadosť musí byť podaná najneskôr do 3 dní od ukončenia doby nájmu dohodnutej v zmluve o nájme a musí obsahovať súhlas riaditeľa školy.

Prenajímateľ má právo požadovať od nájomcu, aby nebytový priestor užíval výlučne za účelom nájmu a v prípade nedodržania účelu nájmu môže dať prenajímateľ okamžitú výpoveď z nájmu.

Prenajímateľ je povinný odovzdať nájomcovi nebytový priestor v stave spôsobilom na riadne užívanie a udržiavať ho.

Nájomca je oprávnený užívať nebytový priestor v rozsahu dohodnutom v tejto zmluve. Má právo požadovať o prenajímateľa, aby ho udržiaval v stave spôsobilom na dohovorené užívanie.

Nájomca je povinný v užívaných priestoroch udržiavať pokoj a poriadok, bez zbytočného odkladu oznamovať prenajímateľovi potrebu opráv, ktoré má prenajímateľ urobiť, inak nájomca zodpovedá za škodu, ktorá by nesplnením tejto povinnosti vznikla. **Nájomca je povinný odovzdať prenajatý priestor prenajímateľovi v takom stave, ako ho prebral.**

1. **Skončenie nájmu**

Prenajímateľ môže písomne vypovedať zmluvu uzatvorenú na určitý čas pred uplynutím dohodnutej doby, ak:

1. nájomca užíva nebytový priestor v rozpore so zmluvou
2. nájomca je v omeškaní s platením nájomného viac ako jeden mesiac
3. nájomca alebo osoby, ktoré užívajú nebytový priestor, hrubo porušujú pokoj a poriadok
4. nájomca nedodržiava ďalšie povinnosti uvedené v III. časti tejto zmluvy

Nájomca môže písomne vypovedať zmluvu uzatvorenú na určitý čas pred uplynutím dohodnutej doby, ak nebytový priestor sa stane bez zavinenia nájomcu nespôsobilý na dohodnuté užívanie.

1. **Záverečné ustanovenia**

Všetky zmeny a doplnky tejto zmluvy sú platné a účinné len vtedy, ak sa na nich jednotlivé strany písomne dohodnú.

Osobitné dojednania: v prenajatých  priestoroch (chodby pri vstupe do areálu školy) je zakázané fajčiť a piť alkoholické nápoje , bez odkladu oznamovať potreby opráv, poruchy, inak nájomca zodpovedá za škodu.

Táto zmluva je povinne zverejňovanou zmluvou a nadobúda platnosť dňom nasledujúcim po dni zverejnenia.

Je vyhotovená v dvoch exemplároch, z ktorých prenajímateľ obdrží 1 vyhotovenie a nájomca 1 vyhotovenie.

V Chtelnici, dňa 20.09.2019

................................................. ..........................................

PaedDr. Andrej Hipík

riaditeľ ZŠ s MŠ